OzLabs/hebrew-wiki-articles huggingface dataset:
פיגוע הדריסה בשכונת רמות

פיגוע הדריסה בשכונת רמות אירע ב-10 בפברואר 2023 בו מחבל ערבי ישראלי דרס גבר ושני ילדים למוות בכניסה לשכונת רמות בצפון ירושלים. המחבל נורה למוות.

הפיגוע אירע בשעה 13:27, בכניסה הצפונית לשכונת רמות, סמוך לקבר שמואל הנביא. בפיגוע נרצחו שני אחים בני חמש ושבע, וגבר כבן 20. ארבעה נפצעו והמחבל נורה למוות.

== הפיגוע ==
ב-10 בפברואר 2023, בסמוך לשעה 13:27, המחבל – חוסיין קראקע, פלסטיני בן 31, תושב שכונת עיסאוויה שבמזרח ירושלים, האיץ את רכבו והתנגש בתחנת אוטובוס בכניסה לשכונת רמות, בזמן שנוסעים רבים המתינו בה. יעקב ישראל פלאי, בן 5, ואלתר שלמה לדרמן – שאשתו נפצעה גם היא בפיגוע – בן 20, נרצחו במקום; חמישה בני אדם נפצעו. סמוך לכניסת השבת נקבע מותו של מנחם אשר פלאי, בן 7, אחיו של יעקב ישראל פלאי. אביהם של הילדים ואחִיהם נפצעו גם כן.

בלש משטרה שעבר במקום יחד עם שוטר סיור שהגיע למקום ירו לעבר המחבל והרגו אותו.<ref name=":0"></ref>

לאחר הפיגוע התברר שהמחבל שוחרר יום קודם לכן מבית חולים פסיכיאטרי בטמרה. ב-31 בדצמבר 2022 הזכיר המחבל בפוסט שכתב בפייסבוק את המחבלים שנהרגו במהלך השנה, בהם אנשי חוליית גוב האריות. בפוסט אחר הוא כינה את מזכ"ל הג'יהאד האיסלאמי "המנהיג הלאומי".

== תגובות ==
בעקבות הפיגוע עצרה המשטרה בשכונות עיסאוויה וא-טור עשרה בני משפחה של המחבל.<ref name=":0" />

ב-12 בפברואר נאטם בית משפחת המחבל בשכונת א-טור שבירושלים. בנוסף המדינה הודיעה לאביו של המחבל כי תבחן לשלול את תושבותו.<ref></ref>

השר לביטחון לאומי, איתמר בן גביר, הורה למשטרה ביום הפיגוע להיערך ולהכין תוכנית ל'מבצע חומת מגן 2' במזרח ירושלים שיחל יומיים לאחר הפיגוע.

במחנה הפליטים דהיישה, שבה מתגוררים קרובי אבי המחבל, נפתחה סוכת אבלים.

בעקבות הפיגוע ברמות והפיגוע בנווה יעקב שקדם לו בכשבועיים, החליט הקבינט המדיני-ביטחוני להסדיר תשעה מאחזים ולפעול לאישור אלפי יחידות דיור ביהודה ושומרון.<ref></ref>

לאחר הפיגוע נתלו דגלי ישראל בכל האזור למשך מספר שבועות.

== ראו גם ==
* גל הטרור בישראל (2023)

== קישורים חיצוניים ==

* 
מפכ"ל קובי שבתאי ומפקד מחוז ירושלים במשטרת ישראל, ניצב דורון תורג'מן בזירת הפיגוע לצד הרכב של המחבל הדורס.]]
* 
* 
* 
* 

== הערות שוליים ==

קטגוריה:טרור פלסטיני
שכונת רמות
שכונת רמות
קטגוריה:רצח קטינים בישראל על רקע לאומני
קטגוריה:רמות אלון
שכונת רמות
שכונת רמות
שכונת רמות
מאט ברקי

מאט ברקי (באנגלית: Matt Berkey; נולד ב-29 בינואר 1982) הוא שחקן פוקר אמריקאי, והבעלים של "Solve For Why".

==ביוגרפיה==
ברקי גדל בליצ'ברג, פנסילבניה, עיירת פועלים בקרבת פיטסבורג. בגיל צערי עבר לגור אצל הורי אימו. מגיל צעיר ניסה להיות שחקן בייסבול, ואף זכה במלגה ושיחק באוניברסיטת גאנון, שם עשה תואר ראשון במדעי המחשב. בזמן הלימודים שיחק פוקר בקזינו אינדיאני בקרבת האוניברסיטה.

ברקי משחק על סכומים גבוהים במיוחד, והוא אחד המשתתפים במשחק הגדול בבלאג'יו. הוא משתתף קבוע בתוכניות משודרות, ולעיתים בשידורי "Live at the Bike". בעבר השתתף בשידורי "Hustler Casino Live" עד לריב מתוקשר בין האחראים על השידור לבינו. את הישג השיא שלו באירוע המרכזי של אליפות העולם בפוקר עשה ב-2010, כאשר סיים במקום ה-43.

נכון לפברואר 2023, ברקי זכה בסך של כ-4.6 מיליון דולר מטורנירי פוקר, כשמתוכם כ-1.8 מיליון דולר בסבב אליפות העולם.

== Solve For Why ==
ברקי הקים את "Solve For Why" יחד עם כריסטיאן סוטו, כחברה המרכזת נושאים שונים ללמידת פוקר ותכני פוקר.
* Academy - אקדמיית הפוקר בה הנרשמים מגיעים למספר ימים בסטודיו של Solve For Why, בהם הם עוברים קורסים שונים על ידי חברי הצוות של האקדמיה
* Poker Out Loud - תוכנית בה השחקנים מדברים במהלך המשחק ומסבירים לצופים על קו המחשבה שלהם והסיבות לפעולותיהם
* קורסים - קורסים מקוונים בנושאים שונים, הכוללים אסטרטגיות משחק ועד ניהול נכון של כסף עבור שחקני פוקר
* Only Friends Podcast - הסכת יומי בו ברקי ומשתתפים קבועים מדברים על נושאים שונים הכוללים פוקר, החיים בלאס וגאס וספורט

==קישורים חיצוניים==

== הערות שוליים ==

קטגוריה:שחקני פוקר אמריקאים
קטגוריה:אמריקאים שנולדו ב-1982
18 קילו של אהבה

18 קילו של אהבה (באנגלית: Pounds of Love 39) הוא סרט תיעודי ישראלי שיצא לאקרנים בשנת 2005 בבימויו של דני מנקין. זה סיפורו של עמי אנקילביץ'.

עמי אנקלביץ' נולד בלארדו (טקסס) להלנה ממקסיקו ולאיש עסקים ישראלי. יש לו עוד אח ואחות. בגיל שנה הוא נבדק על ידי נוירולוג ילדים בשם ד"ר אלברט קורדובה שגילה שהוא סובל מניוון שרירים שדרתי SMA -2 וכי תוחלת חייו היא מקסימום עד גיל שש. כיום עמי בן 34 ושאיפת חייו היא להיפגש עם ד"ר קורדובה פנים אל פנים ולהוכיח לו שטעה.

עמי משותק בכל גופו פרט לאצבע אחת בה הוא מצליח ליצור סרט אנימציה במחשב. הוא שוקל 18 קילו וכולו עור ועצמות פרט לראש שגדול באופן לא מידתי מהגוף. האהבה שלו לחיים היא הסיבה שהוא עדיין חי. עמי מוקף במשפחה אוהבת ובהמון חברים. הוא כאמור לא יכול להזיז אף איבר בגופו, מלבד אצבע אחת בכף היד איתה הוא עובד כאנימטור בתלת-ממד.

קריין הסרט הוא גידי גוב. בהפקה השתתפה רשת HBO.

הסרט מלווה בסרט אנימציה שיצר עמי על סיפור אהבה בין זוג ציפורים. עמי נפטר ב-20 בספטמבר 2009 בגיל 41.

הסרט זכה בפרס אופיר לסרט התיעודי הטוב ביותר בטקס פרסי אופיר לשנת 2005. דני מנקין זכה ב-Atlanta Jewish Film Festival וב-Palm Beach International Film Festival והיה ברשימת והיה בין המועמדים הסופיים לפרס אוסקר באותה קטגוריה.

==תקציר העלילה==
כריסטינה היא המטפלת של עמי. היא עושה הכל למענו חוץ מלאהוב אותו כמו שהיה רוצה. הלב של עמי נשבר והוא מחליט לפטר אותה ולצאת למסע של חייו כנגד כל הסיכויים והתנגדות הוריו. מצטרפים אליו חבריו אסף ואמיר וצוות ההפקה של הסרט. המטרה היא כאמור להיפגש עם ד"ר קורדובה.

הם נוחתים בלוס אנג'לס ונוסעים ברכב מיוחד ובו תנאים מיוחדים לעמי. הם עוברים בלאס וגאס ומגיעים לגרנד קניון. עמי צופה על הקניון וחש ברע. הוא מפונה משם אבל אינו רוצה להתאשפז. מוצע לו להפסיק את המסע אבל הוא מסרב.

הם ממשיכים ומגיעים לדאלאס שם מתגורר אחיו אוסקר. בין עמי ואוסקר יש נתק של שלוש שנים לאחר שאוסקר האשים את האם שהיא מזניחה אותו ונותנת את כל תשומת ליבה לעמי. עמי מחליט להפתיע אותו והוא ושאר הצוות מתקבלים באהבה על ידי אוסקר ומשפחתו. בשלב זה מצטרפת גם האם.

הם מגיעים לבית חולים בסן אנטוניו שם עבד ד"ר קורדובה אבל מסתבר שאינו עובד שם יותר. כאן מתחיל מסע חיפוש גדול לאתר את הרופא שבמהלכו נתקע הרכב. הם מיואשים אבל לבסוף מצליח אוסקר לתקן אותו וחבר של אסף ואמיר שעובד ב-CIA מצליח לאתר את כתובתו של הרופא בדיור מוגן במיאמי. הם ממשיכים דרך אוסטין וג'קסונוויל ומגיעים למיאמי.

עמי יושב מול ד"ר קורדובה ומזכיר לו כי קבע שיחיה עד גיל שש. עמי אומר לרופא כי אין אפשרות לקבוע את תוחלת החיים וכי עם אהבה אפשר לעשות דברים בלתי אפשריים כמו שהוא עדיין חי ונהנה ואסור לאבד תקווה לחיים. ד"ר קורדובה מסכים לדבריו ומשבח אותו והם נפרדים כידידים.

לבסוף מגשימים לעמי עוד חוויה נוספת – נסיעה במהירות על אופנוע הרלי-דייווידסון כשעמי יושב ב"סירה" הצמודה לאופנוע.

==קישורים חיצוניים==

* [https://www.youtube.com/watch?v=BpdWg9exbnI התחלת הסרט], באתר יוטיוב
* [https://www.youtube.com/watch?v=Vn_o0pH0edQ דני מנקין משוחח על הסרט (באנגלית)], באתר יוטיוב
* [https://www.youtube.com/watch?v=M0NAAps0S3o קליפ על עמי אנקילביץ'], באתר יוטיוב
* 

קטגוריה:סרטי 2005
קטגוריה:סרטים תיעודיים ישראליים
קטגוריה:סרטים בעברית
קטגוריה:סרטים באנגלית
מעלה האיסיים

תצפית על אחד המצוקים מעל נחל ערוגות, הנחל שבתחתיתו של מעלה האיסיים. ניתן לראות את תלילות המצוקים המאפיינת את מצוקי הנחלים במדבר יהודה וביניהם – נחלי שמורת עין גדי
טריסטרמית נקבה בנקיק, באחד המדברים בארץ.
מעלה האיסיים הוא מעלה בגובה של כ-560 מטרים, שחלקו התחתון במרכז האיתן של נחל ערוגות, וחלקו העליון ברמת המדבר הגבוהה, מעל נווה המדבר הגדול בישראל – "עין גדי", אשר במדבר יהודה. המעלה נסלל בשלהי מרד בר כוכבא בשנת 135 על ידי הרומאים ושימש אותם כנתיב אספקה למחנות שלהם מעל מערת האיגרות ומערת האימה (מערות המפלט מתקופת בר כוכבא). המעלה נסלל כ 65 שנה לאחר השמדת האיסיים (אנשי כת יהודית מבודדת, אשר התקיימו בין היתר בנקיקי ובמערות עין גדי) במרד הגדול בשנים 66–70.

מעלה האיסיים הוא מעלה תלול ומפותל ואורכו כ-שני קילומטרים בערך (לא בקו אווירי). לאורכו של המעלה ישנה דרדרת (אבנים ושברי סלעים המידרדרים במדרונות ומצוקים ומכסים את האדמה דבר המקשה על ההליכה בה) רבה, ומאות פקעות של "חצב מצוי", שפני סלע ובעלי כנף כמו ה"טריסטרמית" וה"עורב קצר הזנב" (בעלי חיים המאפיינים את נוף האזור כולו).

== ראו גם ==
* נחל ערוגות 
* נחל דוד
* עין גדי (שמורה)
* עין גדי (קיבוץ)
* מעלה בני המושבים

קטגוריה:מסלולי טיול בישראל
קטגוריה:מדבר יהודה: אתרים ארכאולוגיים
בו נאפ

בו כריסטיאן נאפ (באנגלית: Beau Christian Knapp; נולד ב-17 באפריל 1989) הוא שחקן אמריקאי, המוכר מתפקידיו בסרטים "מרדף לילי" <small>(2015),</small> "ללא כפפות" <small>(2015),</small> "משאלת מוות" <small>(2018)</small> ובשל הופעתו בתור פיטר יבלונסקי בסדרת הפשע "שבע שניות" <small>(2018)</small> מבית נטפליקס ובשל תפקידו בתור מלאך בסדרה "הסמל האבוד" <small>(2021)</small> מבית Peacock. 

== ביוגרפיה ==
נאפ נולד בלוס אנג'לס, קליפורניה, בנו של מפיק הסרטים, הארי נאפ. 

== קריירה ==
בשנת 2011 שיחק נאפ בתפקיד קטן בסרט "סופר 8" שכתב וביים ג'יי ג'יי אברהמס. בשנת 2015 שיחק בסרט הקולנוע "ללא כפפות". שנה לאחר מכן שיחק בין היתר בסרטים "מצדיעים לך, בילי לין!" ו"בלשים בע"מ".

בשנת 2018 שיחק בתפקיד ראשי בסרט "משאלת מוות" לצדו של ברוס ויליס. באותה שנה שיחק בתפקיד ראשי בסדרת הטלוויזיה "שבע שניות" מבית שירות הסטרימינג נטפליקס. 

בשנת 2020 שיחק במיני-סדרת הטלוויזיה "ציפור אלוהים שבשמים", המבוססת על הרומן באותו שם מאת הסופר ג'יימס מקברייד שעובד לרשת שואוטיים.

בשנת 2021 שיחק בסדרת הטלוויזיה "הסמל האבוד" בהפקת שירות הזרמת המדיה Peacock, הסדרה מבוססת על הרומן מאת דן בראון משנת 2009, "הסמל האבוד".

בשנת 2022 שיחק בתפקיד חוזר בסדרות "חוק וסדר: פשע מאורגן" ובסדרות הספין אוף שלה בתפקיד מרק סירנקו.

== חיים אישיים ==
ב-18 בדצמבר 2011 נישא לחברתו השחקנית והדוגמנית לוסי וולברט, ויש להם שלוש בנות יחד; אוטום, אלינור ולולה. 

== פילמוגרפיה ==
=== קולנוע ===
{| class="wikitable sortable"
!שנה
!סרט
!תפקיד
!הערות
|-
|2011
|סופר 8
|ברין
|
|-
| 2012
|אף אחד לא נשאר חי
|דני
|
|-
| rowspan="2" | 2014
|The Signal
|ג'ונה
|
|-
|כמו שאת
|ג'קסון
|
|-
| rowspan="4" | 2015
|מרדף לילי
|קינן בויל
|
|-
|What Lola Wants
|מרלו
|
|-
|ללא כפפות
|"ג'ון-ג'ון"
|
|-
|המתנה
|הבלש ווקר
|
|-
| rowspan="4" | 2016
|שעה של גיבורים
|מל גוטרו
|
|-
|וינסנט ורוקסי
|דריל
|
|-
|בלשים בע"מ
|בלופייס
|
|-
|מצדיעים לך, בילי לין!
|רוברט "קראק" ארל קוך
|
|-
| rowspan="2" | 2017
|ארמון חול
|סמל ברטון
|
|-
|מרסי
|טובי
|
|-
| rowspan="3" | 2018
|משאלת מוות
|נוקס
|
|-
|Measure of a Man 
|ווילי רומסון
|
|-
|הרסנית
|עורבני
|
|-
| rowspan="4" | 2019
|Crypto
|מרטין דוראן
|
|-
|סמפר פיי <small>(אנ')</small>
|"חלב" מילקובסקי
|
|-
|American Skin
|השוטר מייק רנדל
|
|-
|שחור וכחול
|"סמיטי"
|
|-
| rowspan="3" | 2021
|איידה רד
|ג'יי
|
|-
|Mosquito State
|ריצ'רד בוקה
|
|-
|האשמה
|דרו נאשה (קול)
|
|-
|2023
|דיקסי הקטנה 
|רפאל "קוקו" פראדו
|
|-
| rowspan="2" |2024
|שומר הברים
|
|
|-
|רוכבי האופנוענים
|ווהאו
|
|-
|TBA
|Brooklyn
|טיימאק
|
|}

=== טלוויזיה ===
{| class="wikitable sortable"
!שנה
!סדרה
!תפקיד
!הערות
|-
|2013
|בונז
|זיין ריינולדס
|פרק: 
|-
|2017
|יריית פתיחה
|סגן קיילב ברוקס
|9 פרקים
|-
|2018
|שבע שניות
|פיטר יבלונסקי
|תפקיד ראשי; 10 פרקים
|-
|2020
|ציפור אלוהים שבשמיים
|אוון בראון
|מיני-סדרה
|-
|2020
|הטובות למשטרת אל איי
|מלקולם וורד
|6 פרקים
|-
|2021
|הסמל האבוד
|מלאך
|תפקיד ראשי; 10 פרקים
|-
| rowspan="3" |2022
|חוק וסדר: פשע מאורגן
| rowspan="3" |מארק סירנקו
|פרק: "Gimme Shelter - Part One"
|-
|חוק וסדר: מדור מיוחד
|פרק: "Gimme Shelter - Part Two"
|-
|חוק וסדר
|פרק: "Gimme Shelter - Part Three"
|}

==קישורים חיצוניים==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1989
מודל גליות

מודל גַלִיוּת או מודל גליות עולמי (EGM – Earth Gravitational Model) הוא אוסף של מודלים המתארים את הגיאואיד של כדור הארץ. כלומר הפרש הגבהים (undulation) בין גובה אליפסואיד ייחוס לגיאואיד (גובה פני הים).

מודל גליות משמש בקרטוגרפיה, גאודזיה וניווט.

המודלים הנפוצים הוגדרו על ידי הסוכנות הלאומית למודיעין חזותי וגאוגרפי של ארצות הברית וזמינים בשתי צורות:
* סדרה של מקדמים מספריים עבור פונקציות הרמוניות ספריות אשר באמצעותן ניתן לקבל ביטוי מתמטי ולחשב את הגובה. ככל שמספר המקדמים גבוה יותר ניתן להשיג דיוק ברזולוציה גבוהה יותר. המודל נבדלים בכמות המעלות והסדר של המקדמים ההרמונים. המעלות, המסומנות ב-n, מתארות את גודל ההרמוניה. מספר גדול מאפשר שינויים בסקלה קטנה יותר של שדה הכבידה. והסדר, המסומן ב-m, מתאר את צורת ההרמוניה ואת הכמות האפשרית של נקודות המקסימום והמינימום בפונקציה.
* טבלת נתונים המגדירים את גובה הגיאואיד עבור כל קואורדינטה גאוגרפית.

הפרש הגבהים המרבי בין מודלי הגאואיד למודל הייחוס האלופסיאיד הוא בין 106- ועד 85+ מטר.

==מודלים==
ברבות השנים פורסמו מספר מודלים שנבדלים ברמת המורכבות וברמות הדיוק:
*EGM84 – פורסם בשנת 1984 ואינו נמצא עוד בשימוש. במודל זה n=m=180 כאשר n מעלות ו-m סדר המקדמים ההרמונים.
* EGM96 – פורסם בשנת 1996 ופותח בשיתוף פעולה של הסוכנות הלאומית למודיעין חזותי וגאוגרפי ומרכז טיסות החלל גודרד הפועל תחת נאס"א. במודל זה n=m=360 כאשר n מעלות ו-m סדר המקדמים ההרמונים. המודל מספק מידע ברזולוציה של 15 דקות קשת, שזה בקירוב 27 ק"מ.
מפת הפרש הגבהים בין מודל גיאואיד EGM96 לבין מודל אליפסואיד [[WGS84.<ref></ref>]]
 
* EGM2008 או EGM08 – פורסם בשנת 2008. במודל זה n=m=2160 כאשר n מעלות ו-m סדר המקדמים ההרמונים. המודל מספק מידע ברזולוציה של 2.5 דקות קשת, שזה בקירוב 4.4 ק"מ. ההבדל בינו לבין מודל EGM96 במקומות מסוימים הוא כמטרים בודדים ומגיע להפרש מקסימלי של 10 מטרים.

==GPS==
פתרון ניווט GPS מתקבל במערכת צירי WGS84 כך שפתרון הגובה הוא מעל אליפסואיד. על מנת לקבל ערך מעל גובה פני הים נדרש לעשות שימוש במודל גליות.

==ראו גם==
*דאטום
*ED50
*WGS84

==הערות שוליים==

קטגוריה:מדידה
קטגוריה:קרטוגרפיה
אפאנאסי רזמריצין

אפאנאסי פרוקופיוביץ' רזמריצין (ברוסית: Афанасий Прокопиевич Размарицын; 1844 – 1917) היה צייר ז'אנר רוסי-אוקראיני וצייר היסטורי.

== ביוגרפיה ==
הוא נולד למשפחת אצולה, כנראה באוקראינה. הוא הועסק באודסה בבנק הממלכתי של האימפריה הרוסית. הוא אהב לעשות רישומי עיפרון של חבריו, שאמרו לו שעליו לעסוק באמנות באופן מקצועי.

בשנת 1874, הוא עזב את שירות המדינה ונסע לדיסלדורף, שם הראה את עבודתו לפרופסור אדוארד פון גבהרדט, צייר בלטי-גרמני שלמד בסנקט פטרבורג. על בסיס זה, הוא נרשם לאקדמיה לאמנויות. ככל הנראה הוא הקדיש מעט זמן ללימודיו ולעיתים קרובות היה חולה.

לאחר שבילה שם שלוש שנים, הוא יצא לנסיעות בצרפת ובאיטליה וחזר לאודסה ב-1877. הוא התגורר בבית מלון ופרנס את עצמו בשיעורי ציור. הופעת הבכורה שלו הייתה ב-1882, עם ציור בשם "רקוויאם", בתערוכה של הנוודים. הציור נרכש על ידי פאבל טרטיאקוב עבור הגלריה שלו.

== הכרה ==
תערוכת היחיד הראשונה שלו הייתה ב-1884 והוא ערך תערוכה משותפת גדולה עם ניקולאי בודארבסקי ב-1889. הוא השתתף בתערוכה העולמית ב־1900, הפך לחבר מן המניין בנוודים ב-1903, זכה בתואר "אקדמי" של כבוד, על ידי האקדמיה הקיסרית לאמנויות בשנת 1910 והיה אחד ממייסדי "איגוד האמנים הדרום רוסיים". ככל הנראה מת ב-1917. בית הקברות בו נקבר נהרס ב-1935.

== גלריה ==
<gallery mode="packed" heights="200">
קובץ:Rozmaritsin 002.jpg
קובץ:Razmaritsyn 005.jpg
קובץ:Razmaritsyn 001.jpg
</gallery>

== קישורים חיצוניים ==

== הערות שוליים ==

קטגוריה:ציירים רוסים
קטגוריה:רוסים שנולדו ב-1844
קטגוריה:רוסים שנפטרו ב-1917
פרס וולף לחקלאות

פרס וולף לחקלאות הוא פרס מוענק מדי שנה על ידי קרן וולף בישראל. זהו אחד מששת פרסי וולף שהוקמו על ידי הקרן ומוענקים מאז 1978; האחרים הם לכימיה, מתמטיקה, רפואה, פיזיקה ואומנויות. הפרס נחשב לעיתים כמקביל ל"פרס נובל לחקלאות".

== זוכי פרס וולף לחקלאות==

{| class="wikitable" style="font-size: 100%"
!שנה
!זוכה
|-
|1978
|ג'ון צ. ווקר וג'ון צ. ווקר וג'ורג' פ. ספראג
|-
|1979
|ג'יי לורנס לוש וקנט בלקסטר
|-
|1980
|קרל מאראמוש
|-
|1981
|הנרי א. לרדי
|-
|1982
|וונדל ל. רולופס
|-
|1983
|
קורנליס תוניס דה ויט
|-
|1992
|
|-
|1993
|
|-
|1998
|
|-
|2004
|סטיבן ד.טנקסלי ויואן לונגפינג
|-
|2006
|רונלד ל. פיליפס ומישל א. ז. ז'ורז'
|-
|2008
|ג'יימס ה. טאמלינסון וו. ג'ולואיס וג'ון א. פיקט
|-
|2010
|דייוויד בוֹלקוֹמב
|-
|2011
|האריס א. לוין וג'יימס ר. קוק
|-
|2013
|יואכים מסינג וג'ארד דיאמונד
|-
|2014
|לייף אנדרסון וחורחה דבכובסקי
|-
|2015 
|ג'יימס ג. ארתור ולינדה י. סאיף
|-
|2016
|טרודי מקיי
|-
|2018
|ג’ין רובינזון
|-
|2020
|קרולין דין
|-
|2022
| פמלה רולנד
|-
||2023
|מרטינוס תיאודור "רין" ואן גנוכטן
|-
|2024
|אליוט מ. מאירוביץ וג'ואן קורי וונקטסן סונדרסאן
|}

== קישורים חיצוניים ==
* 
* 
* [http://www.jpost.com/Israel-News/Health/Wolf-Prizes-in-the-sciences-and-arts-presented-to-nine-North-Americans-389466 Wolf Prizes 2015]
* [http://www.jpost.com/Israel-News/Weizmann-professor-among-7-Wolf-Prize-laureates-441464 Wolf Prizes 2016]
* [http://www.jpost.com/Israel-News/Culture/Paul-McCartney-among-9-Wolf-Prize-recipients-542404 Wolf Prizes 2018]
* [https://www.facebook.com/ReuvenRivlin/videos/2152641934956397/ Wolf Prizes 2019]

== הערות שוליים ==

וולף לחקלאות
קטגוריה:חקלאות בחברה ובתרבות
חקלאות
צ'ואן הא

צ'ואן הא (נולד ב-1972) הוא ביולוג כימי אמריקאי ממוצא סיני, פרופסור מצטיין על שם ג'ון טי ווילסון באוניברסיטת שיקגו וחוקר של המכון הרפואי הווארד יוז. הוא ידוע בעיקר בזכות עבודתו בגילוי ופענוח מתילציה של RNA הפיך בוויסות ביטוי גנים לאחר שעתוק.

== חינוך ==
הא סיים את לימודיו באוניברסיטת המדע והטכנולוגיה של סין בשנת 1994 עם תואר ראשון בכימיה. לאחר הדוקטורט שלו בהכשרה תחת סטיבן ג'יי ליפארד במכון הטכנולוגי של מסצ'וסטס, הוא עבד תחת גרגורי ל. ורדין כעמית פוסט-דוקטורט של דיימון רוניון באוניברסיטת הרווארד. הוא הפך לחבר סגל במחלקה לכימיה באוניברסיטת שיקגו בשנת 2002.

== מחקר ==
בשנת 2010, הוא הציע ששינויים ב-RNA יכולים להיות הפיכים ועשויים להיות להם תפקידים רגולטוריים מקבילים לשינויים הפיכים של DNA וחלבונים. הוא ועמיתיו גילו לאחר מכן את ה-RNA demethylase הראשון שהופך באופן חמצוני את המתילציה של N6-methyladenosin ב-RNA שליח יונקים (mRNA) בשנת 2011. קיומו של m<sup>6</sup>A ב-mRNA התגלה ב-1974 הן ב-mRNA איקריוטי והן ב-mRNA; עם זאת, המשמעות הביולוגית והתפקיד התפקודי לא היו ידועים לפני עבודתו. מתילציה זו היא השינוי הפנימי הנפוץ ביותר ב-mRNA של יונקים. בשנת 2012, שני מחקרים בלתי תלויים דיווחו על מיפוי של m<sup>6</sup>A בתאים ורקמות יונקים, שחושפים דפוס תפוצה ייחודי. הוא ועמיתיו לעבודה זיהו ואפיינו את חלבוני הקורא הישיר עבור m<sup>6</sup>A, אשר משפיעים על היציבות ויעילות התרגום של m<sup>6</sup> A-modified mRNA, ומבהירים את התפקידים התפקודיים של מתילציה של mRNA. הקבוצה שלו גם טיהרה את קומפלקס המתילטרנספראז שמתווך מתילציה זו.

== כבוד ופרסים ==
* 2003: פרס הלימודים סרל
* 2005: פרס בקמן לחוקרים צעירים<ref></ref>
* 2017: פרס פול מרקס לחקר הסרטן<ref></ref>
* 2019: הרצאות בביולוגיה כימית של ACS
* 2023: פרס וולף בכימיה<ref>[https://wolffund.org.il/home-page/ Wolf Prize in Chemistry 2023]</ref>

== הערות שוליים ==

קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:גנטיקאים אמריקאים
קטגוריה:ביוכימאים אמריקאים
קטגוריה:סגל אוניברסיטת שיקגו
קטגוריה:אמריקאים שנולדו ב-1972
מעלה צרויה

הנוף מאחת מפסגותיו של הר צרויה לכיוון קיבוץ עין גדי, אגנו הצפוני של [[ים המלח ורמת מואב.]]
בחלקה הימני של התמונה ניתן לראות קיבוץ עין גדי ומימינו- ערוץ נחל ערוגות. מעל הקיבוץ ניתן לראות את הר צרויה כחלק ממצוק ההעתקים, כאשר בפסגתו – "רמת המדבר" ופסגת ההר. שביל מעלה צרויה מתפרש על חלק זה של מצוק ההעתקים עד לפסגתו ברמת המדבר.
מעלה צרויה הוא מעלה בשמורת עין גדי, שבמדבר יהודה. גובהו 530 מטרים (בערך), כאשר תחילתו התחתונה נמצאת מחוץ לחלקו העליון של קיבוץ עין גדי, וסופו העליון בפסגת הר צרויה, שבמצוק ההעתקים אשר מעל הקיבוץ. ההליכה במעלה צרויה נחשבת קשה מאוד ומאתגרת. המעלה מתחיל בעליה מתונה ובמשך ההליכה, המדרון יהפוך תלול יותר ויותר. המעלה באורך של כ-3 קילומטרים (לא בקו אווירי). חלקו הראשון של המעלה עשוי שכבת אבן רכה ובהמשך המעלה, שכבת האבן נהיית שכבת גיר קשה. פסגת הר צרויה היא הפסגה הגבוהה ביותר בשלוחת ההרים המזרחית ביותר התוחמת את נחל ערוגות מדרום.

שם ההר (וכך גם שם המעלה) נקראו על שם אחותו של דוד המלך – צרויה, ככל הנראה כיוון שמאמינים כי דוד המלך התחבא במערה במעלה נחל דוד (מערת דודים) שהוא נחל האיתן השני בשמורת עין גדי.

== ראו גם ==
* הר ישי
* נחל חבר
== קישורים חיצוניים ==
* 

קטגוריה:עין גדי
מאט אישביה

מת'יו רנדל אישביה (באנגלית: Mathew Randall Ishbia; נולד ב-6 בינואר 1980) הוא איש עסקים ומיליארדר אמריקאי המשמש מנכ"ל ויושב ראש מלווה המשכנתאות . הוא משמש גם כבעל השליטה בקבוצות הכדורסל פיניקס סאנס מה-NBA ופיניקס מרקורי מליגת ה-WNBA לצד אחיו הבכור ג'סטין החל מ-6 בפברואר 2023.

==ביוגרפיה==
אישביה גדל במשפחה יהודית בברמינגהאם, מישיגן, פרוור של דטרויט. הוא שיחק כדורסל כרכז באוניברסיטת המדינה של מישיגן מ-1999 עד 2002 והיה חבר בקבוצה שזכתה בטורניר אליפות המכללות בכדורסל ב-2000. בשנת 2013 ירש את אביו, ג'ף אישביה, כמנכ"ל חברת United Wholesale Mortgage, שנוסדה על ידי אביו ב-1986. בינואר 2021 הפך את החברה לציבורית ונהיה מיליארדר. באותה שנה הוא הכריז ש-UWM לא תעבוד יותר עם אף ברוקר או בנק שעבדו גם עם Rocket Mortgage או עם Fairway Independent Mortgage Group, יריבותיה של UWM בענף המשכנתאות. ההחלטה הובילה ליריבות עם דן גילברט, בעלי רוקט מורטגייג' והקליבלנד קאבלירס מה-NBA, שהיה היחיד שנמנע בהצבעה לאישורו של אישביה כבעלי פיניקס סאנס בפברואר 2023.

לפי פורבס, השווי הנקי שלו נכון לינואר 2024 מוערך ב-7.7 מיליארד דולר אמריקאי.

בדצמבר 2022 התקבלה הצעתו לרכישת פיניקס סאנס מה-NBA ופיניקס מרקורי מליגת ה-WNBA בסכום שיא של ארבעה מיליארד דולר מבעלי הקבוצה המושעה, רוברט סארבר , עד לאישור הליגה. בגיל 43 הוא הפך לבעלי הקבוצה הצעיר בתולדות הליגה, כאשר ה-NBA אישרה את המכירה כמעט פה אחד ב-6 בפברואר 2023, והיא הפכה רשמית למחרת. במהלך ימי הבעלות הראשונים שלו (לפני תום מועד הטריידים של ), הצליחו הסאנס לבצע טרייד עבור פורוורד העל קווין דוראנט ולרכוש מחדש את טי. ג'יי. וורן מברוקלין נטס בתמורה למיקל ברידג'ס, קמרון ג'ונסון, ג'יי קראודר, ארבע בחירות לא מוגנות בסיבוב הראשון, והחלפת בחירה בסיבוב הראשון ב-2028.

==פילנתרופיה==
ב-4 בפברואר 2021 תרם אישביה 32 מיליון דולר לאוניברסיטת המדינה של מישיגן, ההתחייבות החד-פעמית הגדולה ביותר של אדם בודד. חודש לאחר מכן, ב-12 במרץ, תרם אישביה מיליון דולר לקרן V לחקר הסרטן.

==קישורים חיצוניים==

==הערות שוליים==

קטגוריה:אמריקאים ממוצא יהודי
קטגוריה:בעלי קבוצות כדורסל ב-NBA
קטגוריה:כדורסלני אוניברסיטת המדינה של מישיגן
קטגוריה:מיליארדרים אמריקאים
קטגוריה:פיניקס סאנס
קטגוריה:בעלי קבוצות כדורסל
קטגוריה:בוגרי אוניברסיטת המדינה של מישיגן
קטגוריה:אמריקאים שנולדו ב-1980
מבצע ענפי זית

מבצע ענפי זית היה מבצע של מערכות הביטחון הישראליות ויחידת החילוץ וההצלה הארצית של פיקוד העורף, שבמהלכו נשלחה משלחת סיוע הומניטרית ולחלץ אזרחים מטורקיה שנלכדו במבנים שקרסו בשל רעידות האדמה שהתרחשו באזור. משלחת הסיוע חילצה 19 לכודים ונתנה טיפול רפואי לכ-180 בני אדם נכון ל-12 בפברואר 2023.

== רקע ==

בשעה 04:17 בבוקר לפי שעון טורקיה, התרחשה רעידת אדמה בעוצמה של כ-7.8 בסולם מגניטודה לפי מומנט. מוקד הרעידה היה בדרום טורקיה, מערבית לעיר גזיאנטפ, בקצהו הצפוני של הבקע הסורי-אפריקני, בעומק של 17.9 ק"מ. לאחר כ-9 שעות התרחשה רעידת אדמה גדולה נוספת בעוצמה של כ-7.5 בסולם מגניטודה לפי מומנט. כתוצאה מהרעידות נהרגו עד כה יותר מ-37,350 בני אדם בטורקיה ובסוריה, יותר מ-94,770 בני אדם נפצעו וישנם עוד עשרות אלפים נעדרים.

== המבצע ==
=== יום 1 למשלחת ===
ב-6 בפברואר 2023, לאחר שהתרחשה רעידת האדמה, בשעות הצהריים, המריאה משלחת "ענפי זית" של גופי ביטחון ישראלים למוקד ההרס בטורקיה, בו התרחשו רעידות האדמה. המשלחת הצליחה לחלץ מספר קטן של אזרחים. באותו היום נאמר גם כי "המשלחת הישראלית תפעל גם בסוריה, בעקבות בקשה שהגיעה מהשלטונות שם לעזרה". על פי מפקד המשלחת, המשלחת מונה כ-150 מומחי חילוץ.

=== יום 2 למשלחת ===
ב-7 בפברואר 2023, שלושה אזרחים חולצו מההריסות בטורקיה במסגרת המבצע.

=== יום 3 למשלחת ===
ב-8 בפברואר 2023, משלחת סיוע של חיל הרפואה, באגף הטכנולוגיה והלוגיסטיקה בצה"ל ובשיתוף משרד הביטחון ומשרד הבריאות המריאה לדרום טורקיה. אותה המשלחת הקימה בית חולים שדה באזור. 15 מטוסי חיל האוויר הטיסו מאות טונות של ציוד וכ-230 משתתפים בהם חיילי צה"ל בסדיר ובמילואים. באותו היום חילצה 10 אזרחים.

=== יום 5 למשלחת ===
ב-10 בפברואר 2023, משלחת הסיוע הרפואי של צה"ל בטורקיה פתחה בית חולים בקהרמאנמרש, בו היא נותנת מענה.

==גלריה==
<gallery widths="225px">
Olive Branches Search and Rescue Delegation, February 2023 (IDF 1).jpg|אנשי יחידת החילוץ וההצלה הארצית ליד בניין שקרס
Olive Branches Search and Rescue Delegation, February 2023 (IDF 17).jpg|אנשי יחידת החילוץ וההצלה מחלצים פצוע מבניין חרב
Olive Branches Search and Rescue Delegation, February 2023 (IDF 45).jpeg|אנשי חיל הרפואה בבית החולים שהם תפעלו בקהרמאנמרש
Olive Branches Search and Rescue Delegation, February 2023 (IDF 102).jpeg|שגריר טורקיה בישראל מעניק זר פרחים למפקד יחידת החילוץ וההצלה גולן ואך בעת חזרת המשלחת לישראל
</gallery>

== קישורים חיצוניים ==

* 

== הערות שוליים ==

קטגוריה:2023 בישראל
קטגוריה:2023 בטורקיה
ענפי זית
קטגוריה:יחסי טורקיה–ישראל
קטגוריה:ישראל: סיוע בין-לאומי
סמי לוי

סמי לוי במדי מכבי יפו במשחק ליגה מול מכבי חיפה ב-1969
סמי (שמואל) לוי (נולד ב-17 באפריל 1951 יפו, ישראל), הוא כדורגלן עבר ישראלי, אשר שיחק לרוב בעמדת הקשר האחורי בקבוצת מכבי יפו.

==קורות חייו==
סמי לוי נולד ביפו. משפחתו עלתה לישראל מבולגריה במסגרת העלייה ההמונית, והתיישבה ביפו סמוך לפרדס דג'אני אשר בתחומו הוקם "מגרש הפחים" של מכבי יפו. ב-1960 הצטרף לקבוצת הילדים של מכבי יפו. בעונת 1969/1970 בליגה הלאומית עלה לקבוצה הבוגרת, ומשחקו הראשון היה ב-4 באוקטובר 1969 מול מכבי פתח תקווה. הקבוצה אשר אומנה על ידי איינשטיין קליש ירדה בסיום העונה מהליגה הלאומית שהייתה הליגה הראשונה בישראל, לליגה א' שהייתה הליגה השנייה. לוי המשיך לשחק בשורות הקבוצה בעונת 1970/1971 בליגה א' והעפיל עם הקבוצה חזרה לליגה הלאומית.

על פי רוב שיחק סמי לוי בתפקיד הקשר האחורי. הוא שיחק עד סיומה של עונת 1974/1975 בליגה הלאומית ומשחקו האחרון היה ב-17 במאי 1975 מול הפועל חיפה. בסך הכל הופיע סמי לוי ב-85 משחקים בליגה הראשונה ובהם כבש 2 שערים. בשלהי העונה נפצע והחליט לפרוש ממשחק פעיל במכבי יפו.

לאחר הפרישה עבר עם רעייתו לקיבוץ הגושרים ושם שיחק כדורגל בליגות נמוכות. סמי לוי נשוי לדליה, אב ל-3 ילדים וסב לנכדים.

==לקריאה נוספת==
* ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020.

== קישורים חיצוניים ==

* 
* 

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי יפו
קטגוריה:ישראלים שנולדו ב-1951
צבי גזיאל

צבי (צביקה) גזיאל (נולד ב-8 בינואר 1954) הוא ספורטאי ספורט נכים, בעבר חבר נבחרת ישראל בכדורסל כיסאות גלגלים.

היה שחקן פעיל ובולט בנבחרת ישראל בכדורסל כיסאות גלגלים, איתה זכה במדליית הזהב ב והשתתף ב, ב וב.

לרגל המשחקים הפאראלימפיים בשנת 2008 סיפר גזיאל בראיון על התפתחות הענף והאתגרים שאיתם התמודדו בתקופה בה שיחק: "במדינות כמו ארצות הברית, קנדה, אוסטרליה, איטליה ואנגליה הענף הזה הפך לספורט מקצועני. יש ליגות רציניות שבהן השחקנים מקבלים משכורות שמאפשרות להם לחיות טוב מהספורט. ארבעה שחקנים של הנבחרת שלנו, למשל, משחקים השנה בליגה האיטלקית כמקצוענים, ויש לנו עוד שחקן בליגת המכללות בארצות הברית. המדינות האלו השקיעו כסף בספורט הנכים וקיבלו תוצאות טובות. בזמני שיחקנו על כיסאות גלגלים שלא היו שונים בהרבה מכיסאות של בית חולים. היום העגלות החדשות בנויות מחומרים מיוחדים ומעניקות לשחקן הרבה יותר חופש תנועה, מהירות ויציבות. זה איפשר למשחק להתפתח, להפוך להרבה יותר טקטי, עם חסימות תוך כדי תנועה ותרגילים מתוחכמים בהתקפה".

משנת 2010 ועד פרישתו לגמאות בשנת 2023 היה גזיאל מנהל מסוף המטענים של חברת אוברסיז בנמל התעופה בן-גוריון.

==קישורים חיצוניים==
* [https://www.paralympic.org/tzvika-gaziel פירוט השתתפותו בתחרויות המשחקים הפאראלימפיים] באתר הרשמי של IPC 

==הערות שוליים==

קטגוריה:אלופים פאראלימפיים ישראלים
קטגוריה:שחקני כדורסל נכים ישראלים
קטגוריה:כדורסלנים פאראלימפיים ישראלים
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:כדורסלנים במשחקים הפאראלימפיים ארנהם (1980)
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:כדורסלנים במשחקים הפאראלימפיים ניו יורק וסטוק מנדוויל (1984)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:כדורסלנים במשחקים הפאראלימפיים סיאול (1988)
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:כדורסלנים במשחקים הפאראלימפיים ברצלונה (1992)
קטגוריה:ישראלים שנולדו ב-1954
Wet Leg

Wet Leg הוא אלבום הבכורה של להקת הרוק הבריטית וט לג, שיצא ב-8 באפריל 2022 על ידי דומינו רקורדינג קומפני.

== הקלטה וקידום ==
האלבום הוקלט באפריל 2021, לפני שהלהקה אפילו הופיעה מול קהל.<ref></ref>

הלהקה הוציאה את סינגל הבכורה שלהן "Chaise Longue" ב-15 ביוני 2021. השיר זכה לשבחים של הלהקה ממגזינים שונים לאחר שהפך לוויראלי באינטרנט.<ref></ref> לאחריו הן הוציאו את הסינגל "Wet Dream" ב-28 בספטמבר 2021 עם קליפ "סוריאליסטי" בבימוי עצמי.<ref></ref><ref></ref>

הן הוציאו את הסינגל הכפול "Too Late Now" ו-"Oh No" ב-29 בנובמבר 2021, לצד קליפ מדע בדיוני והכרזה על תאריך יציאת האלבום, רשימת הרצועות ותאריכי סיבוב ההופעות של האלבום. "Oh No" יצא כקליפ ב-1 בפברואר 2022. "Angelica" ו-"Ur Mum" שוחררו כסינגל החמישי והשישי ב-28 בפברואר וב-4 באפריל 2022, בהתאמה.<ref></ref>

== רשימת רצועות ==

== מיקומי שיא ==

=== מצעדים שנתיים ===

== תארים ==
{| class="wikitable sortable"
!מדינה
!תואר
!עותקים
|-
!בריטניה (BPI)<ref></ref>
|זהב
|100,000
|}

== קישורים חיצוניים ==

== הערות שוליים ==

קטגוריה:אלבומי בכורה מ-2022
קטגוריה:אלבומים באנגלית
קטגוריה:אלבומי אינדי רוק
קטגוריה:אלבומי פופ-פאנק
קטגוריה:זוכי פרס גראמי לאלבום המוזיקה האלטרנטיבית הטוב ביותר
קטגוריה:אלבומי זהב בממלכה המאוחדת
Chaise Longue

Chaise Longue הוא סינגל הבכורה של צמד הרוק האנגלי וט לג, שיצא תחת חברת ההקלטות דומינו ב-15 ביוני 2021 כסינגל המוביל מתוך אלבום הבכורה שלהן, Wet Leg.<ref></ref> השיר הפך לויראלי בשנת 2021, לאחר שזכה למיליוני השמעות וצפיות והוא זכה בפרס גראמי לביצוע האלטרנטיבי הטוב ביותר בטקס פרסי גראמי ה-65.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלי בכורה מ-2021
קטגוריה:שירים באנגלית
קטגוריה:שירי פאנק רוק
קטגוריה:סינגלים בהוצאת דומינו רקורדינג קומפני
Hrs and Hrs

Hrs and Hrs (בעברית: שעות ושעות) הוא שיר של הזמרת האמריקאית מוני לונג מהמיני אלבום שלה Public Displays of Affection. השיר זכה להכרה בזכות טיקטוק בסוף שנת 2021, והיה לסינגל השלישי מהמיני אלבום. "Hrs and Hrs" הוא שיר R&B.

זה הפך לשיר הראשון של לונג שנכנס למצעד בילבורד הוט 100, והגיע לשיא למקום ה-16. השיר גם עמד בראש מצעד שירי ה-R&B, והפך לסינגל הראשון של אמנית עצמאית בראש המצעד. הצלחת השיר הביאה אותה לחתום על חוזה תקליטים עם דאף ג'אם במרץ 2022. "Hrs and Hrs" זכה בפרס גראמי לביצוע ה-R&B הטוב ביותר, וקיבל מועמדות לשיר ה-R&B הטוב ביותר.

== רקע ==
מוני לונג יצרה את השיר לילה אחד כשהיא שטפה כלים. כדי להעביר זמן, היא חיפשה מקצבים ביוטיוב והשמיעה אותם. היא נתקלה במקצב R&B שמיד התחילה לעשות לו פריסטייל והחלה לכתוב את השיר לפיו. לפי לונג, זה לקח בערך 20 דקות. למחרת, היא הלכה לאולפן ההקלטות עם הפזמונאי קוק הראל, והקליטה שם את השיר.<ref></ref><ref name=":0"></ref> בתחילה, לונג לא תכננה לכלול את השיר במיני אלבום, אך הוא הפך לתוספת של הרגע האחרון לפרויקט.

זמן קצר לאחר מכן, השחקנית ברה-זי, המיודדת עם לונג, וארוסה כריס עשו סרטון של מערכת היחסים שלהם בליווי השיר. שבועות לאחר מכן, בדצמבר 2021, לונג פרסמה את הסרטון בטיקטוק. זה הפך במהירות לסרטון ויראלי ואף הושק אתגר בהשראתו במהרה; האתגר היה פופולרי בקרב קהילת הלהט"ב. בינואר 2022, השיר נכנס למספר מצעדי בילבורד, ועזר ללונג להגיע למקום הראשון במצעד האמנים הפורצים של בילבורד.

== הרכב ==
"Hrs and Hrs" היא בלדת R&B שהופקה על ידי דילן גרהם ורלף טילר.<ref name=":0" />

== מיקומי שיא ==

=== מצעדים שנתיים ===

== תארים ==
{| class="wikitable sortable"
!מדינה
!תואר
!עותקים
|-
!ארצות הברית (RIAA)<ref></ref>
|פלטינה
|1,000,000
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2022
קטגוריה:שירים באנגלית
קטגוריה:שירים על זמן
קטגוריה:שירי פלטינה בארצות הברית
קטגוריה:סינגלים בהוצאת דף ג'אם רקורדינגס
Black Radio III

Black Radio III הוא אלבום של המוזיקאי האמריקאי רוברט גלספר. הוא יצא לאור ב-25 בפברואר 2022, דרך לומה ויסטה רקורדינגס, ומשמש כאלבום המשך ל-Black Radio משנת 2012 ול-Black Radio 2 משנת 2013. הוא הופק על ידי גלספר יחד עם המפיקים השותפים טראנס מרטין, בריאן-מייקל קוקס וג'הי סאנדנס. הוא כולל הופעות אורח מאמנים רבים, בין היתר: קומון, די סמוק, אספרנסה ספולדינג, H.E.R., אינדיה ארי, ג'ניפר הדסון, קיו-טיפ וטיי דולה סיין.

בטקס פרסי גראמי ה-65, הוא היה מועמד לפרס האלבום הלא קלאסי המעובד הטוב ביותר וזכה בפרס אלבום ה-R&B הטוב ביותר.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2022
קטגוריה:אלבומי המשך
קטגוריה:אלבומים באנגלית
קטגוריה:אלבומים שהופקו על ידי טרסה מרטין
קטגוריה:זוכי פרס גראמי לאלבום ה-R&B הטוב ביותר
לשבור את הקרח 3

לשבור את הקרח 3 (באנגלית: Frozen III) הוא סרט קומי בהנפשה ממוחשבת של אולפני ההנפשה של וולט דיסני. הסרט הוכרז רשמית על ידי מנכ"ל דיסני, בוב אייגר, בפברואר 2023. הסרט צפוי לצאת לאקרנים ב-24 בנובמבר 2027.<ref></ref>

== מדבבים ==
* אידינה מנזל – אלזה
* ג'וש גד – אולף

== הפקה ==
=== רקע ===
שמועות ראשונות לגבי חלק שלישי בסדרת סרטי "לשבור את הקרח" החלו באמצע שנת 2022 כשקריסטן בל ואידינה מנזל רמזו, כל אחת בראיון נפרד לתוכניתו של ג'ימי פאלון, אכן מתוכנן סרט שלישי, אם כי השתיים הבהירו שלא מדובר באישור רשמי.

בין השנים 2020 ל-2022, על רקע מגפת הקורונה והשפעותיה על הרגלי הצפייה של הציבור בסרטי קולנוע, ומסיבות נוספות, לא הצליחה דיסני ליצור סרט אנימציה שובר קופות בסדרי הגודל אליהם הייתה מורגלת. "ריה והדרקון האחרון" ו"עולם מוזר" לא הצליחו להרוויח בקופות הקולנוע, וגם "אנקאנטו", אף על פי שנחשב ללהיט, לא הרוויח כמצופה. על רקע זה, כמו גם על רקע הצלחתם של אולפני אנימציה אחרים להציג להיטים קופתיים, נאלצה דיסני לגבש תוכנית להחזרת אולפני האנימציה שלה לרווחיות. לאור זאת, בשיחה עם בעלי המניות של דיסני בפברואר 2023, הודיע בוב אייגר, מנכ"ל החברה, כי בשנים הקרובות יתמקדו אולפני ההנפשה של וולט דיסני ופיקסאר בזיכיונות מצליחים שמהווים השקעה בטוחה, והכריז על הפקת שלושה סרטי המשך מזיכיונות רווחיים במיוחד, "לשבור את הקרח 3" ו"זוטרופוליס 2" מאולפני דיסני, ו"צעצוע של סיפור 5" מפיקסאר, שקודמיהם הרוויחו למעלה ממיליארד דולר כל אחד, והיו מועמדים או זכו בפרס אוסקר. במקביל הודיע אייגר על פיטוריהם של 7,000 מעובדי החברה, מהלך שצפוי לחסוך לדיסני 5.5 מיליארד דולר.

במקביל להפקת הסרט, מפיקה דיסני גם את סרט ההמשך "לשבור את הקרח 4".

===כתיבה===
את התסריט לסרט כתבה ג'ניפר לי, מי שכתבה גם את התסריטים לסרטים הקודמים בסדרה, וצפויה לכתוב גם את התסריט לסרט ההמשך הרביעי. בראיון יחסי ציבור לאתר הרשמי של חברת וולט דיסני, ציינה לי כי עלילת הסרט מורכבת כל כך, עד שתספיק לשני סרטים, הצהרה הרומזת לסרט לשבור את הקרח 4 שהוכרז במקביל על ידי בוב אייגר.

=== ליהוק ===
עם הכרזתו הרשמית של הסרט אישרו אידינה מנזל וג'וש גד את השתתפותם בו.

== סרט המשך ==
בנובמבר 2023, איגר חשף שחברת וולט דיסני עובדת על סרט "לשבור את הקרח" רביעי במקביל להפקת הסרט. איגר פרסם את ההכרזה הזו מדיסנילנד הונג קונג, במקביל לטקס הפתיחה של "World of Frozen", אטרקציה חדשה בפארק, בהשראת ממלכת ארנדל.<ref></ref>

==קישורים חיצוניים==

==הערות שוליים==

קטגוריה:דיסני: סרטים
קטגוריה:סרטי אנימציה ממוחשבת
קטגוריה:סרטי קומדיה מונפשים
קטגוריה:סרטי הרפתקאות אמריקאיים
קטגוריה:לשבור את הקרח
קטגוריה:סרטי המשך אמריקאיים
זוטרופוליס 2

זוטרופוליס 2 (באנגלית: Zootopia 2) הוא שמו של הסרט ה-64 בסדרת סרטי האנימציה הקלאסיים של אולפני ההנפשה של וולט דיסני. הסרט יהיה סרט ההרפתקאות קומי. הסרט הוכרז רשמית על ידי מנכ"ל דיסני, בוב אייגר, בפברואר 2023. הסרט צפוי לצאת לאקרנים ב-26 בנובמבר 2025.<ref></ref>

== הפקה ==
=== רקע ===
הסרט "זוטרופוליס" (2016) היה לסרט השני הרווחי ביותר בהיסטוריה של חטיבת האנימציה של דיסני לתקופתו (אחרי "לשבור את הקרח"). כשנשאלו לגבי האפשרות לסרט המשך ציינו במאי הסרט הראשון, ביירון הווארד וריץ' מור, שלאחר שכבר בנו את היקום שבו מתרחש הסרט, כתיבת המשך תהיה קלה יותר, מה גם שישנם רעיונות רבים שלא נעשה בהם שימוש בסרט הראשון.

בין השנים 2020 ל-2022, על רקע מגפת הקורונה והשפעותיה על הרגלי הצפייה של הציבור בסרטי קולנוע, ומסיבות נוספות, לא הצליחה דיסני ליצור סרט אנימציה שובר קופות בסדרי הגודל אליהם הייתה מורגלת. "ריה והדרקון האחרון" ו"עולם מוזר" לא הצליחו להרוויח בקופות הקולנוע, וגם "אנקאנטו", אף על פי שנחשב ללהיט, לא הרוויח כמצופה. על רקע זה, כמו גם על רקע הצלחתם של אולפני אנימציה אחרים להציג להיטים קופתיים, נאלצה דיסני לגבש תוכנית להחזרת אולפני האנימציה שלה לרווחיות. לאור זאת, בשיחה עם בעלי המניות של דיסני בפברואר 2023, הודיע בוב אייגר, מנכ"ל החברה, כי בשנים הקרובות יתמקדו אולפני ההנפשה של וולט דיסני ופיקסאר בזיכיונות מצליחים שמהווים השקעה בטוחה, והכריז על הפקת שלושה סרטי המשך מזיכיונות רווחיים במיוחד, "לשבור את הקרח 3" ו"זוטרופוליס 2" מאולפני דיסני, ו"צעצוע של סיפור 5" מפיקסאר, שקודמיהם הרוויחו למעלה ממיליארד דולר כל אחד, והיו מועמדים או זכו בפרס אוסקר. במקביל הודיע אייגר על פיטוריהם של 7,000 מעובדי החברה, מהלך שצפוי לחסוך לדיסני 5.5 מיליארד דולר.

===כתיבה===
עם הכרזת הסרט על ידי אייגר, אישר ג'ארד בוש שהוא מעורב בכתיבת התסריט.

==קישורים חיצוניים==

==הערות שוליים==

קטגוריה:דיסני: סרטים
קטגוריה:סרטי אנימציה ממוחשבת
קטגוריה:סרטי קומדיה מונפשים
קטגוריה:סרטי אנימציה על בעלי חיים
קטגוריה:סרטי הרפתקאות אמריקאיים
קטגוריה:סרטי המשך אמריקאיים
קטגוריה:זוטרופוליס (זיכיון)
ירון סבוראי

ירון סבוראי (נולד ב-1954) הוא בלש, סופר ומרצה ישראלי. הוא ידוע בשל פעילותו נגד נאו-נאצים. סבוראי חדר לקבוצות נאו-נאציות גרמניות, ותרם רבות למעצרו של פושע המלחמה הנאצי אריך פריבקה, וגם היה פעיל בחיפוש אחר אוצרות שנבזזו על ידי הנאצים.

== ביוגרפיה ==
ירון סבוראי נולד וגדל בחולון. אביו יהודה סוברסקי עלה לארץ בשנת 1938 מגרמניה. שאר בני משפחת סוברסקי נספו בשואה. אמו, רחל שטרן, נולדה במצרים ועברה עם משפחתה לרומניה כשהייתה ילדה. מרבית קרוביה נרצחו בשואה והיא ברחה לארץ עם חלק ממשפחתה בשנת 1943. אביו עברת את שם המשפחה מסוברסקי לסבוראי ועבד ככתב בעיתונים "למרחב" ו"מעריב".

סבוראי שירת בחטיבת הצנחנים ולאחר מכן עבד כבלש ב של מחוז תל אביב במשטרת ישראל.

הוא נסע לארצות הברית שם סיים את התואר הראשון והשני בתקשורת, ועבד כעיתונאי ומרצה. בשנים 1990–1991 שימש ככתב העיתון "חדשות" בניו-יורק.

== קריירת מודיעין ==
בספטמבר 1992 הסתנן לארגונים נאו-נאצים בגרמניה בשליחות מרכז שמעון ויזנטל. הוא שכנע אותם שהוא ניאו נאצי אוסטרלי בשם רון פיורי שמבקש להצטרף לארגונם. פעילותו של סבוראי הביאה אותו למגע עם מנהיגים נאו-נאצים מרכזיים. יתר על כן, היו עדויות לכך שהקבוצות הגרמניות הצליחו ליצור קשרים עם קבוצות דומות באמריקה הדרומית ובארצות הברית. הוא חשף את ממצאיו במסיבת עיתונאים בניו-יורק, ב-20 באפריל 1993.

בשנת 1994 פרסם את ספרו "צלו (צילו) של היטלר - מרגל ישראלי בשורות הנאו-נאצים", שעובד מאוחר יותר לספיישל של HBO משנת 1995, "המסתננים", בכיכובו של אוליבר פלאט בתפקיד סבוראי.

תוך כדי עבודתו כסמוי גילה סבוראי, שפושע מלחמה נאצי אריך פריבקה שהשתתף בטבח במערות הארדיאטין ברומא נמלט לדרום אמריקה וחי שם תחת שם בדוי. המודיעין שאסף הקל על לכידתו ומעצרו של פריבקה.

בשנת 2005, יזם את הפקתו של סרט תיעודי על קורותיהם של ניצולי שואה. במסגרת צילומי הסרט חשף בשטח מחנה מיידנק בפולין עשרות חפצי ערך שטמנו יהודים בטרם נרצחו בתאי הגזים על סמך עדותם של המשתתפים בסרט.

בשנת 2008, סבוראי מצא את מגרש ההשלכה לשרידי רכוש יהודי שנשדד במהלך ליל הבדולח. המזבלה, הממוקמת ביער בברנדנבורג, היא בגודל של כמה מגרשי כדורגל. במקום נחשפו מגוון רחב של פריטים. שנה אחר כך הופק סרט תיעודי, "משיב האוצרות", בבימוי דייוויד נוי ויובל ארז, על פעילותו של סבוראי לחשיפת אוצרות יהודים שאבדו בשואה. הסרט הוצג בפסטיבל "דוקאביב" באותה שנה.

בשנת 2013 סבוראי וצוותו החלו בחיפוש אחר תיבות מלאות בזהב שהושלכו לאגם סטולפסי בגרמניה. פרויקט זה צולם על ידי נשיונל ג'יאוגרפיק.

== יצירות שפורסמו ==
לציבור הרחב סבוראי כנראה ידוע בעיקר בזכות הציד שלו אחר יהלומים מהתקופה הנאצית. החיפוש של סבוראי תועד ב- Blood from a Stone שהוצג בערוץ ההיסטוריה, שהתבסס על הספר, "Blood from a Stone", שנכתב על ידי סבוראי ופורסם על ידי חטיבת "Tor Books" בהוצאת "St. Martin's Press".

ספרו הבא של סבוראי היה "אלי המוות", שיצא לאור ב-1997 על ידי סיימון ושוסטר. הספר מתאר את המצוד של סבוראי אחר המקור סרט הסנאף בו חזה בעודו סמוי בתוך התנועה הנאו-נאצית. הפעם סבוראי הציג את עצמו כמתווך תחילה עבור קונים ולאחר מכן עבור סוחרי סרטי סנאף, בניסיון לזייף את דרכו לתעשייה חשאית ביותר.

==קישורים חיצוניים==
* 

== הערות שוליים ==

קטגוריה:מחברי ספרי עיון ישראלים
קטגוריה:בוגרי תיכון קוגל
קטגוריה:בוגרי קווינס קולג' (ניו יורק)
קטגוריה:ציידי נאצים
קטגוריה:סגל חדשות
קטגוריה:סופרים יהודים
קטגוריה:עיתונאים ישראלים
קטגוריה:ישראלים שנולדו ב-1954
וילו פיל

וילו פטרסון (באנגלית: Willow Patterson; נולדה ב-2 בינואר 1995), הידועה בשם הבמה וילו פיל (Willow Pill), היא אומנית דראג אמריקאית. היא ידועה בעיקר בעקבות זכייתה בעונה ה-14 של המרוץ לדראג של רו פול.

== ביוגרפיה ==
פטרסון גדלה בדנוור, קולורדו ולמדה באוניברסיטת המדינה של קולורדו.<ref></ref>

וילו פיל בדראגקון של רופול בלוס אנג'לס ב-2022
בריאיון עם תחנת הרדיו KGNU ב-2016, וילו פיל הסבירה את אישיות הדראג שלה כ"ערבוב של 41 ו-14... אני אובססיבית לבחורות סטלניות צעירות וגם לנשים מבוגרות, כמו אימהות, שאין להן מנוחה".<ref></ref> ההופעה הראשונה שלה הייתה במופע דראג באוניברסיטת המדינה של קולורדו.<ref></ref>

ב-2022, וילו פול הופיעה בעונה ה-14 של המרוץ לדראג של רו פול. היא ניצחה באתגר אחד והתחרתה בליפ סינק פעמיים, כשאחת מהפעמים הייתה בפרק בו כל המתמודדות חוץ מדג'ה סקיי היו בתחתית אחרי אתגר Snatch Game שאכזב את רופול. וילו גילמה ב-Snatch Game את דרו ברימור. היא הגיעה לליפ סינק האחרון בגמר, ניצחה את ליידי קמדן וזכתה בעונה. וילו קיבלה פרס של 150,000 דולר, הפרס הגבוה ביותר עד אז בתוכנית. היא הטרנסג'נדרית הראשונה מחוץ לארון שזוכה בתוכנית בארצות הברית, והרביעית בזיכיון.<ref></ref><ref></ref><ref></ref><ref></ref>

== חיים אישיים ==
פטרסון סבלה ממחלת הציסטינוזיס לאורך כל חייה והיא מזדהה כטרנסג'נדרית פמית. היא הייתה אחת מחמש מתמודדות טרסג'נדריות בעונה ה-14 של המרוץ לדראג של רו פול.<ref></ref> היא יצאה מהארון ברשתות החברתיות. פטרסון כתבה באחד מהפוסטים שלה ברשתות החברתיות: "לקח לי הרבה זמן להשלים עם הטרנסיות שלי מכיוון שכל כך הרבה מרחב נתפס על ידי המחלה שלי." היא משתמשת בכינויי הגוף היא/they.<ref></ref>

== פילמוגרפיה ==
=== טלוויזיה ===
{| class="wikitable sortable"
|+
!שנה
!שם
!תפקיד
!הערה
!מקור
|-
| rowspan="2" |2022
|המרוץ לדראג של רו פול
| rowspan="2" |מתמודדת
|עונה 14, זוכה
|<ref name=":0"></ref>
|-
|רופול: הכול בחוץ
|עונה 13, זוכה
|<ref name=":0" />
|}

=== סדרות רשת ===
{| class="wikitable sortable"
|+
!שנה
!שם
!תפקיד
!הערות
!מקור
|-
|2021
|Meet the Queens
|אורחת
|ספיישל
|<ref></ref>
|-
| rowspan="5" |2022
|Whatcha Packin'
|אורחת
|
|<ref></ref>
|-
|The Awardist
|אורחת
|
|<ref></ref>
|-
|The Pit Stop
|אורחת
|
|<ref></ref>
|-
|Folx Presents
|אורחת
|
|<ref></ref>
|-
|Meet the Queens
|מנחה
|ספיישל
|<ref></ref>
|}

=== וידאו קליפים ===
{| class="wikitable sortable"
|+
!שנה
!שם
!אומן
!מקור
|-
|2021
|"Sick Bitch"
|וילו פיל ואיבי אודלי
|<ref></ref>
|-
| rowspan="2" |2022
|Taste So Good (The Cann Song)"
|וינסינט, היילי קוקו, MNEK, וקשה (Weedmaps x Cann)
|<ref></ref>
|-
|"Angle"
|וילו פיל וקורנברד "דה סנק" ג'טה
|<ref></ref>
|}

== פרסים ומועמדויות ==
{| class="wikitable"
|+
!שנה
!פרס
!קטגוריה
!עבודה
!תוצאה
!מקור
|-
| rowspan="3" |2022
|פרסי הסרטים והטלוויזיה של MTV
|כוכב המציאות הטוב ביותר
|המרוץ לדראג של רו פול: עונה 14
| bgcolor="yellow" |מועמדת
|<ref></ref>
|-
|Critics' Choice Real TV Awards
|צוות המשתתפים הכי טוב בתוכנית ללא תסריט
|המרוץ לדראג של רו פול: עונה 14
| bgcolor="lightgreen" |ניצחה
|<ref></ref>
|-
|פרס בחירת הקהל
|מתחרה בתחרות
|המרוץ לדראג של רו פול: עונה 14
| bgcolor="yellow" |מועמדת
|<ref></ref><ref></ref>
|}

==קישורים חיצוניים==

==הערות שוליים==

קטגוריה:מתמודדי המרוץ לדראג של רו פול
קטגוריה:בוגרי אוניברסיטת המדינה של קולורדו
קטגוריה:אמריקאיות שנולדו ב-1995
קטגוריה:אמריקאים שנולדו ב-1995
Escapism

Escapism הוא שיר של הזמרת-יוצרת הבריטית ריי בהשתתפות הזמרת האמריקאית 070 שייק. הוא יצא לאור באופן עצמאי ב-12 באוקטובר 2022 כסינגל השלישי מתוך אלבום הבכורה שלה, My 21st Century Blues, כצד א' כפול עם "The Thrill Is Gone". הוא נכתב על ידי רה, 070 שייק ומייק סבאת', שגם הפיק את השיר.

השיר הפך לוויראלי בטיקטוק ונכנס למצעדים ברחבי העולם, כשהגיע לצמרת המצעדים בדנמרק, בריטניה ואירלנד, והפך לשירן המצליח ביותר של ריי ו-070 שייק בהתאמה במצעדים. בנוסף, השיר נכנס לעשירייה הפותחת ב-22 שוקי מוזיקה, בהם אוסטרליה, גרמניה וסינגפור. הוא אף הפך לשירן הראשון של שתי הזמרות שנכנס למצעד הבילבורד הוט 100.

== ביקורות ==

=== רשימות ודירוגים ===
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|100 השירים הטובים ביותר של 2023: בחירות הצוות
|20
|<ref></ref>
|}

==וידאו קליפ==
וידאו קליפ לשיר פורסם ב-9 בנובמבר 2022,<ref name="LBB"></ref> בבימוים של ריי ואוטיס דומיניק. הקליפ משקף את מילות השיר, כאשר ריי פונה ל"מסיבות, שתייה וסמים כדי לברוח מרגשותיה ולהקהות את רגשותיה" לאחר שנפרדה מבן זוגה. הקליפ עושה שימוש במצלמות נקודת מבט.<ref name="LBB"/> בראיון ל-Shots, ריי אמרה: "עבדנו קשה מאוד כדי ליצור תיאור כנה של המקום שהייתי בו באותו הזמן בחיי. זה היה כיף ופרוע. צילמנו את זה במשך כמה ימים ולבשנו מצלמות נקודת מבט במהלך בילוי פרוע במועדונים רבים ושונים. דחפתי את עצמי מחוץ לאזור הנוחות שלי ורצתי 150 מטר בעקבים של 5 אינץ'. באמת לקחנו את זה לשם".<ref></ref>

== מיקומי שיא ==

=== מצעדי סוף שנה ===

== נתוני מכירות ==

==קישורים חיצוניים==

==הערות שוליים==

קטגוריה:שירי 2022
קטגוריה:סינגלים מ-2022
קטגוריה:שירי ריי
קטגוריה:שירים באנגלית
קטגוריה:שירים שנכתבו על ידי ריי
קטגוריה:שירי אלקטרופופ
קטגוריה:שירי היפ הופ
קטגוריה:שירי R&B עכשוויים
קטגוריה:שירי זהב באוסטרליה
קטגוריה:שירי זהב בארצות הברית
קטגוריה:שירי זהב בממלכה המאוחדת
קטגוריה:שירי זהב בניו זילנד
קטגוריה:סינגלים שהגיעו למקום הראשון באירלנד
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון במצעד הסינגלים הבריטי
קטגוריה:שירי פלטינה כפולה בארצות הברית
קטגוריה:שירי פלטינה משולשת באוסטרליה
היינריך פון קיטליץ

היינריך פון קיטליץ (באנגלית: Heinrich von Kittlitz 16 בפברואר 1799 – 10 באפריל 1874) היה אמן, קצין ימי, וחוקר טבע פרוסי. הוא היה צאצא למשפחה של אצולה פרוסית ותיקה. הוא אסף דגימות והכין איורים במשלחות ימיות גדולות וכתב כמה ספרים על מסעותיו. כמה מינים חדשים הוגדרו על בסיס דגימות שנאספו על ידו.

== ביוגרפיה ==
קיטליץ נולד בברסלאו לקפטן הפרוסי פרידריך (1769–1825) ולהנרייט ארנפריד פון דיביטש (1771–1835). הוא למד בבית ספר תיכון באולס והצטרף לגדוד של אביו כמתנדב בשנת 1813. הוא הפך לסגן שני בגדוד חיל הרגלים ה-16 של שלזיה. הוא נסע לפריז ב-1815 והיה בחיל מצב במיינץ כאשר גדודי לנדווה פורקו. באותה תקופה, הוא התחיל להתעניין בטבע לאחר שפגש את אדוארד רופל. באמצעות השפעתו של דודו מצד אמו, הנס קארל פון דיביטש, פילדמרשל ברוסיה, הוא הצטרף לקורבטה הרוסית סנאבין במסע הקפה של כדור הארץ בין 1826 ל-1829 בהנהגתו של קפטן פיודור ליטקה (1797–1882), ואסף דגימות וצייר לצד אלכסנדר פוסטלס.

הוא נסע יחד עם הנסיך קארל מפרוסיה לסנקט פטרבורג והמשלחת יצאו להפלגה ב-1 בספטמבר. הוא הכין אוספים גדולים במשלחת זו עבור המוזיאון של האקדמיה האימפריאלית למדעים בסנקט פטרבורג. הוא הביא איתו 754 דגימות של 314 מיני ציפורים, כולל מינים שנכחדו לאחר מכן. ביניהם ניתן למנות את המינים המיקרונזיים, המוכרים רק מהדגימות שלו. הוא פרסם עשרים וארבע תצפיות על הצמחייה של החופים והאיים באוקיינוס השקט (1844).

קיטליץ נסע לצפון אפריקה ב-1831 עם חברו אדוארד רופל, אך נאלץ לחזור לגרמניה עקב בריאות לקויה. במהלך שהותו במצרים בזמן שהמתין לסירה הוא אסף דגימות של הציפור שזכתה לכינוי הפלובר של קיטליץ.

שמו של קיטליץ, מונצח בכמה ציפורים וצמחים.
== גלריה ==
<gallery mode="packed" heights="200">
 File:Eugralla paradoxa by Heinrich von Kittlitz.jpg
File:Über einige Vögel von Chili (Pl. XV) (7302120974).jpg
File:Alcedo atthis ispida 1832.jpg
File:Luscinia svecica 1832.jpg
</gallery>

== קישורים חיצוניים ==

== הערות שוליים ==

קטגוריה:ציירים גרמנים
חוקר טבע
מגלה ארצות
קטגוריה:ילידי 1799
קטגוריה:נפטרים ב-1874
070 שייק

דניאל בלבואנה (באנגלית: Danielle Balbuena; נולדה ב-13 ביוני 1997), הידועה בשם הבמה 070 שייק (), היא זמרת ופזמונאית אמריקאית. בנוסף לקריירת הסולו שלה, היא חברה בקולקטיב המוזיקלי 070, שהוציא מיקסטייפ בשם The 070 Project: Chapter 1 בשנת 2016. במרץ 2018 הוציאה את מיני-אלבום הבכורה שלה, Glitter.

ב-2018, זכתה לתשומת לב על עבודתה עם המוזיקאי האמריקאי קניה וסט בוויומינג, כשווסט החתים אותה מאוחר יותר ב-GOOD Music. שייק ביצעה הופעות אורח ללא קרדיט בשירים "Ghost Town" ו-"Violent Crimes" מתוך אלבומו של וסט, Ye, שהגיעו ל-40 הראשונים במצעד הבילבורד הוט 100. שייק הופיעה גם ב-Daytona של פושה טי ו-Nasir של נאז. ב-2020 יצא אלבום הבכורה שלה, Modus Vivendi. לקראת סוף 2021 השתתפה ברמיקס של הלהיט הבין-לאומי של מדונה, "Frozen". ב-2022, יצא אלבומה השני, You Can't Kill Me. שני האלבומים זכו לשבחים ממבקרי המוזיקה. ב-2022 השתתפה בשיר "Escapism" של הזמרת ריי, שהגיע למקום הראשון בממלכה המאוחדת.

==אמנות==
הסגנון המוזיקלי של שייק משלב R&B אלטרנטיבי, היפ הופ ומוזיקת נשמה.<ref></ref> שייק העידה כי ההשפעות המוזיקליות שלה הן מייקל ג'קסון, לורן היל, פאראמור ו-My Chemical Romance.<ref></ref>

==חיים אישיים==
שייק מתארת מאהבות בבולטות במוזיקה שלה.<ref></ref> במאמר של ווג ב-2017 על כוכבים קווירים במוזיקת הראפ, הוזכר כי שייק בזוגיות עם סופיה דיאנה לודאטו.<ref name=Bernard2017></ref> במאמר של פיצ'פורק מ-2018, שייק אמרה שהיא לא אוהבת לשים תווית על המיניות שלה: "אני לא ממש מזהה את עצמי בתור קווירית או לסבית או משהו. אני פשוט אוהבת בנות".<ref></ref> היא הייתה במערכת יחסים עם הזמרת קלאני.<ref></ref>

==דיסקוגרפיה==
===אלבומי אולפן===
* 2020: Modus Vivendi
* 2022: You Can't Kill Me

===מיני-אלבומים===
* 2018: Glitter

===מיקסטייפים===
* 2016: The 070 Project: Chapter 1 

===אלבומים אינסטרומנטליים===
* 2020: Modus Vivendi (Instrumental Selections)

== פרסים ומועמדויות ==
{| class="wikitable sortable"
!שנה
!פרס
!קטגוריה
!עבודה מועמדת
!תוצאה
|-
!2024
|פרסי המוזיקה הבריטית<ref></ref>
|שיר השנה
|"Escapism"
|
|}

==קישורים חיצוניים==

* 

==הערות שוליים==

קטגוריה:זמרות-יוצרות אמריקאיות
קטגוריה:ראפריות אמריקאיות
קטגוריה:מוזיקאים להט"בים אמריקאים
קטגוריה:ניו ג'רזי: אישים
קטגוריה:אמריקאיות שנולדו ב-1997
קטגוריה:אמריקאים שנולדו ב-1997
מיניסטרי אוף סאונד

מיניסטרי אוף סאונד (באנגלית: Ministry of Sound), המוכרת גם כ-מיניסטרי אוף סאונד גרופ (Ministry of Sound Group), היא חברת תקליטים, מולטימדיה ובידור בריטית, שבבעלותה מועדון לילה ואולפן כושר.<ref name="guardian"></ref><ref></ref><ref></ref>

החברה נוסדה על ידי ג'יימס פלומבו ב-1991.<ref name="fight"></ref> ב-2008 לוהאן פרסנסר מונה כמנכ"ל החברה, ומאוחר יותר (ב-2018) מונה ליו"ר החברה.

החברה הייתה אחראית על תחנת הרדיו המקוונת, מיניסטרי אוף סאונד רדיו , מ-1999 ועד למרץ 2016.<ref></ref><ref></ref>

== קישורים חיצוניים ==
* 

== הערות שוליים ==

קטגוריה:חברות בידור
קטגוריה:חברות בריטיות
קטגוריה:חברות תקליטים